Diari Oficial de la Generalitat Valenciana


Sumari del DOGV 7201, del 28-01-2014 (2014/625)

Informació pública de la modificació puntual 1/2014 del pla parcial sector ZU - D3 Centre Estival.
--------------------------------------------------------------------------------------------------

### Dades del document

Número de DOGV
:   7201

Data del DOGV
:   28-01-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/625


Data del document
:   14-01-2014

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * pla d'urbanisme
    * administració local

Informació pública de la modificació puntual 1/2014 del pla parcial sector ZU - D3 Centre Estival. [2014/625]  
Mitjançant la Resolució d'Alcaldia número 25/2014 de data 13 de gener de 2014 s'acorda sotmetre la modificació puntual 1/2014 del pla parcial sector ZU - D3 Centre Estival, promoguda per la mercantil Marina d'Or - Loger, SA, i redactada per l'arquitecte Lorenzo Montón Mayer, a un període d'informació pública per un termini d'un mes per mitjà d'anunci en el Diari Oficial de la Comunitat Valenciana i en un diari no oficial d'àmplia difusió en la localitat. Durant este termini el projecte diligenciat de la modificació puntual es trobarà depositat, per a la seua consulta pública, en l'Ajuntament d'Orpesa.  
  
L'objecte és la millora i adaptació a les necessitats derivades de la seua evolució urbana i aclariment d'algunes determinacions de la normativa urbanística.  
Pel que fa a la parcel·la TBE - AV, de titularitat privada, es tracta d'ampliar l'ús comercial autoritzat, eliminant la restricció sobre el destí concret del dit ús comercial, de manera que puga adequar-se a les necessitats que vertaderament s'atrauen en la zona turística, permetent la prestació dels servicis comercials, i de restauració que majoritàriament demanden turistes i visitants. I simultàniament, regular i limitar l'extensió i intensitat d'este ús comercial que en la normativa vigent no es fita, necessitant, per tant, d'una interpretació municipal que resulta contradictòria amb el caràcter reglat que ha de presidir el desenrotllament urbanístic.  
Pel que fa a la parcel·la S.MD, esta no ha sigut desenrotllada per l'Ajuntament per al seu ús principal (cultural), sinó que se li ha donat un ús enjardinat i com a espai lliure. Resulta convenient, per a més claredat i evitar la necessitat d'interpretacions, l'expressa introducció entre els usos compatibles previstos en la normativa urbanística.  
  
L'abast de la modificació afecta exclusivament les ordenances, o normativa urbanística, aplicables a parcel·les alienes a la xarxa estructural de dotacions o equipaments, (antiga xarxa «primària» o «sistemes generals»). Tampoc s'altera cap determinació bàsica ni cap de les directrius definitòries de l'evolució urbana ni tan sols paràmetres, criteris o objectius assenyalats en el planejament vigent.  
  
Respecte d'això, tant la normativa vigent com la pròpia memòria justificativa del pla parcial del Centre Estival son reiteratives a posar l'èmfasi en el desenrotllament turístic de la zona.   
La present resolució, que és de mer tràmit, no decisori, és inimpugnable pel que no pot interposar-se cap recurs, sense perjuí d'impugnar al seu dia la decisió que posa fi al procediment.  
Per mitjà del present anunci es fa constar la possibilitat de consultar en este Ajuntament en les dependències d'Urbanisme situades en el carrer de Laura de Cervellón, número 5A d'Orpesa, de 09.00 a 14.00 hores, i en la pàgina web de l'Ajuntament , les actuacions derivades de la documentació redactada pels tècnics municipals, i de presentar davant d'ell al·legacions dins del termini d'exposició al públic.  
  
Orpesa, 14 de gener de 2014.- L'alcalde: Rafael Albert Roca.